Porterville-paartjie aangeval by die huis | Netwerk24
Porterville-paartjie aangeval by die huis
Deur Vervolg Van Bladsy 1. 03 Desember 2018 06:00
"Ek glo dis dieselfde mense wat die graffiti vir ons gelos het, maar daar is nie bewyse nie," sê Tobie.
"Die polisie het wel teorieë, maar die motief vir die aanval is nog duister."
Hy sê ook die ondersoekbeampte wat die graffiti-saak hanteer, het tot dusver baie moeite gedoen en hulle deurlopend op hoogte gehou van verwikkelinge, maar daar is nie juis vordering gemaak met dié saak nie, "want daar was so min inligting om op te volg".
"Ek glo daar is nou meer bewyse en dat die ouens hopelik gevang kan word."
Kapt. Helfrich het bevestig niemand is nog in verband met die graffiti-saak óf die plaasaanval in hegtenis geneem nie.
Sy kon nie die gerug bevestig dat voetspore gevind is wat na die losieshuis op die plaas lei waar seisoenwerkers bly nie.
"Daar is verskeie stelle voetspore gevind en daar kan nog nie afleidings gemaak word nie. Dis 'n roete wat die werkers daagliks stap", het sy verduidelik.